Edita Mildažytė

Edita Mildažytė (buv. Petronienė,http://vaizdai.libis.lt/vaizdas/leidiniai/a/45824.png g. 1966 m. vasario 28 d. Kapsuke) – Lietuvos žurnalistė, publicistė, TV laidų vedėja, prodiuserė, visuomenės veikėja.

Nuo 1987 m. bendradarbiauja „Labo ryto“, „Vakaro žinių“ programose, veda proginius renginius, Naujųjų metų ar kitas specialias transliacijas (pvz., transliacijas Lietuvai stojant į Europos Sąjungą, specialias laidas popiežiaus Jono Pauliaus II netekties dieną, laidas monsinjorui Kazimierui Vasiliauskui ir rašytojai Jurgai Ivanauskaitei atminti).

 Biografija 
1973–1975 m. mokėsi Kauno 27-oje vidurinėje mokykloje, 1975–1984 m. Vilniaus 34-ojoje vidurinėje mokykloje. 1987 m. laimėjo diktorių konkursą ir gavo diktorės vietą Lietuvos radijuje ir televizijoje. 1984–1989 m. Vilniaus universiteto Istorijos fakultete studijavo žurnalistiką.

1993–1997 m. LRTV „Lietuvos naujienų tarnybos“ „Vakaro žinių“ žurnalistė ir vedėja. 1993 m. įsidarbino LTN (tuometinė naujienų redakcija) redakcijoje redaktore ir laidos vedėja. Bendradarbiavo rengiant progines programas. 1997–2001 m. LNK televizijos laidos „Bobų vasara“ redaktorė ir vedėja – populiariausio ir daugiausiai žiūrovų turinčio pokalbių šou (žiūrimumo reitingai siekdavo 26 %). Tuo pat metu įkūrė ansamblį „Bobų vasara“. 1999–2001 m. „Radiocentro“ radijo laidos „Bobų vasara“ vedėja. 1997–2000 m. kartu su savo įkurtu „Bobų vasaros" ansambliu apsilankė daugelyje Lietuvos miestų.

2000 m. redagavo ir vedė publicistinę laidą „2 blis“, o vasarą – „Noriu papasakot“. Nuo 2001 m. LRT laidos „Bėdų turgus“ autorė ir vedėja. 2002–2008 m. prodiusavo laidas „Keliaukim“, „Moterys ir vyrai“, „Jau saulelė vakarop“, „Pulsas“. 2003 m. organizavo pirmąjį „Žaliojo obuolio“ padėkos koncertas, kuriame neįgalieji pasirodė kartu su scenos žvaigždėmis. 2003–2008 m. organizavo akcijas „Daugiau saulės, daugiau šviesos“, kuriose 10 LRT laidų rengėjų nominavo ir pagerbė 30 Lietuvos žmonių, galinčių tapti pavyzdžiu kitiems. 2004–2007 m. parengė transliaciją „Nacionalinių vertybių sąrašą“, kuria stengiamasi atkreipti dėmesį į Lietuvos ir lietuvių išskirtinumą, svarbiausias asmenybes, datas, žadinti patriotizmą. 2005 m. organizavo pirmąjį koncertą „Motinos dienai“. 2005–2007 m. sumanė ir padėjo organizuoti labdaros akciją „Kalėdų sriuba“. Surinktomis lėšomis padedama Maltos ordino savanoriams organizuoti programą „Maistas ant ratų“. 2006–2007 m. Vyriausybės užsakymu rengė akcijas „Mamų mamai“, per kurias pagerbiamos daugiavaikės motinos, pagimdžiusios ir išauklėjusios 5 ir daugiau vaikų. 2008 m. LTV vadovybės užsakymu pirmą kartą šalyje parašė „Nacionalinį netekčių sąrašą“, transliuotą lapkričio 1–2 d. ir skirtą ryškiausių, per metus išėjusių asmenybių atminimui.http://www.delfi.lt/pramogos/eteris/ltv-skelbia-nacionaliniu-vertybiu-sarasa.d?id=8708976  2009 m. Lietuvos vardo tūkstantmečio paminėjimo iškilmingo atidarymo koncerto Vilniaus Katedros aikštėje idėjos bei tekstų autorė, renginio vedėja. 2010 m. iškilmingo renginio (koncerto), skirto Lietuvos nepriklausomybės 20-mečiui pažymėti, scenarijaus autorė ir vedėja.

2014 m. režisavo Lietuvių dainų šventę.

 Šeima 
Pirmasis vyras – odininkas Gintautas Petronis (išsiskyrė). 2009 m. vasario 28 d. susituokė su verslininku, architektu Gintautu Vyšniausku,Gintautas Vyšniauskas ir Edita Mildažytė. Jo triumfo ir jos kapituliacijos diena, 2009-03-15 2016 m. jis mirė. 2023 m. birželio 2 d. ištekėjo už TV laidų vedėjo Sauliaus Pilinkaus.

Turi dukterį Rūtą Petronytę, sūnų Mykolą Vyšniauską ir posūnį Domą Vyšniauską.E. Mildažytė paaiškino, kodėl dalyvavo buvusios marčios vestuvėse su M. Ivaškevičiumi: „Amžina pareiga, garbė ir tradicija“. Nuoroda tikrinta 2024-07-06

 Labdaringa veikla 
2001 m. surengto „Žaliojo obuolio“ apdovanojimo koncerto metu įsteigta „Žaliojo obuolio“ skulptūrėlė (2001 m. autorius M. Jonutis, nuo 2002 m. – „Žaliojo obuolio“ skulptorius R. Kvintas) – pagarbos ženklas už labdarą, dosnumą, atkaklumą, padorumą.http://www.lrt.lt/mediateka/laidos/Ž/1927/zaliojo_obuolio_padekos_koncertas/archyvas  2001 m. gruodžio 20 d. įsteigė labdaros ir paramos fondą „Bėdų turgus“. 2001–2016 m. laida „Bedų turgus“ materialinės paramos suteikė daugiau nei už 9,2 mln. Lt. 2002 m. organizavo paramos akciją „Nupirk duonos alkstantiems“ (surinkta ir išdalyta 50 tūkst. Lt). 2002–2003 m. organizavo Šv. Kalėdų akcija „Nepamirštamoms žvaigždėms“, kur kartu su įmone „Hronas“ kultūros ir meno veteranams išdalyta 60 tūkst. Lt. 2002–2008 m. prodiusavo ir išleido keturias paramos CD, nuo kurių po 1 Lt buvo aukojama „Bėdų turgaus“ fondui.

Prisidėjo prie 2007 m. atidarytos internetinės svetainės www.diabites.lt, kurios tikslas – pagelbėti vaikams, sergantiems cukriniu diabetu, įsigyti insulino pompas. 2008 m. gegužės mėn. lankėsi JAV labdaros vakare, kurio tikslas – surinkti lėšų „Diabičių“ programai.http://www.alfa.lt/straipsnis/181156/jav-lietuviai-su-mildazyte-gelbes-sergancius-lietuvos-vaikus 2010 m. rengė paramos Gruzijos karo pabėgėlių vaikams akciją „Lietuva-Gruzija. Viena širdis“.https://web.archive.org/web/20160501000000/http://www.beduturgus.lt/lt/edita-mildazyte/ Per akciją surinkta ir specialiai įkurtam Gruzijos fondui „Paramos fondas prievarta dėl karo iškeldintiems vaikams“ pervesta 247 tūkst. Lt.http://www.alfa.lt/straipsnis/10352670/children-of-georgia-war-refugees-will-get-support-from-a-charity-campaign-in-lithuania/

2011 m. jos sumanymu Vilniaus centre, Mindaugo ir A. Vivulskio gatves jungiančiame skvere, buvo atidengtas paminklas Vilniaus miesto ir krašto labdariams.http://www.15min.lt/zmones/naujiena/lietuva/edita-mildazyte-paminkla-labdariams-pasventino-obuoliai-is-dangaus-3-152620

 Įvertinimas 
 2003 m. Lietuvos vaikų fondo Valterio Rasko premija
 2004 m. Santarvės ordinasEditai Mildažytei įteiktas Santarvės ordinas, 2005-01-15
 2005 m. „Moters“ žurnalo „Metų moteris“Edita Mildažytė paskelbta metų moterimi, 2005-11-22
 2007 m. Lietuvos didžiojo kunigaikščio Gedimino ordino medalis http://www3.lrs.lt/pls/inter3/dokpaieska.showdoc_l?p_id=314742
 2010 m. už socialiai jautrių laidų rengimą ir konkrečią pagalbą labiausiai jos stokojantiems Lietuvos žmonėms Žurnalistų sąjungos išrinkta konkurso „Taikliausias šūvis 2010" nugalėtoja.
 2011 m. Gruzijos prezidento ordinas „Už nuopelnus“
 2012 m. Estijos Metų pilietėEdita Mildažytė – Estijos Metų pilietė, 2012-02-23
 2014 m. apdovanota LRT apdovanojimu „Auksinė bitė“ kaip geriausia televizijos laidų vedėja

 Filmografija 
 2010 m. – kartu su R. Sakalauskaite sukūrė dokumentinį filmą apie pirmąjį atkurtos respublikos prezidentą Algirdą Mykolą Brazauską. „Algirdas Mykolas Brazauskas: liudijimai“.
 2011 m. – sukūrė dokumentinį filmą „Solo virš Atlanto“ apie lakūną lietuvį Feliksą Vaitkų, atlikusį antrąjį transatlantinį skrydį iš JAV į Europą.
 2012 m. – kartu su žurnaliste R. Sakalauskaite sukūrė dokumentinį filmą „Neokupuotas“ apie rezistentą Antaną Terlecką. Filmo premjera – 2012 m. kovo 11 d.
 2013 m. – sukurti dokumentiniai filmai „Fanios Vilnius“, „Vytautas Kasiulis. Iki Paryžiaus ir atgal“ ir „Post skriptum“.
 2014 m. – sukurtas dokumentinis filmas apie rašytoją Romen Gary – „Ištesėtas pažadas. Vilniaus paslaptys“ ir dokumentinis filmas apie Napoleoną Kitkauską – „Kazys Napoleonas Kitkauskas. Kertiniai akmenys“.

 Bibliografija 
 Pasimatymas su Lietuva. – Vilnius: Tyto alba, 2011. – 423 p.: iliustr. + 1 garso diskas (CD). – ISBN 978-9986-16-867-6
 Lithuania on a first date (translated by Diana Bartkutė-Barnard, Joseph Everatt, Andrius Užkalnis and Ada Mykolė Valaitis). – Vilnius: Tyto alba, 2012. – 423 p.: iliustr. + 1 CD. – ISBN 978-9986-16-893-5

 Šaltiniai 

 Nuorodos 
 Editos Mildažytės Youtube kanalas, kuriame galima rasti daug Editos Mildažytės TV laidų ir kitų įrašų.

Kategorija:Lietuvos žurnalistai
Kategorija:Lietuvos laidų vedėjai
Kategorija:Lietuvos televizijos prodiuseriai